Diari Oficial de la Generalitat Valenciana


Sumari del DOGV 3116, del 06-11-1997 (1997/11974)

Edicte de convocatòria d'una oposició per cobrir cinc places d'auxiliar administratiu.
--------------------------------------------------------------------------------------

### Dades del document

Número de DOGV
:   3116

Data del DOGV
:   06-11-1997

Secció del DOGV
:   AUTORITATS I PERSONAL - OFERTES D'OCUPACIÓ PÚBLICA, OPOSICIONS I CONCURSOS

Número del document
:   1997/11267


Organisme emissor
:   Ajuntament d'Elda

Tipus de document
:   Edicte

EDICTE [97/C11220]
  
Aprovades pel Ple de l'Ajuntament, en sessió del 17 d'octubre de 1997, mitjançant aquest edicte es convoca una oposició lliure per a cobrir, en propietat, cinc places d'auxiliars d'administració general, d'acord amb les següents:
  
Bases específiques
  
Primera. Places convocades i sistema de selecció
  
1. Es convoquen les persones interessades a cobrir, com a funcionaris de carrera, cinc places auxiliars d'administració general, enquadrada en l'escala d'administració general, subescala auxiliar, grup D, dels establits en l'article 25 de la Llei 30/1994, de 2 d'agost.
  
2. El sistema de selecció dels aspirants serà el d'oposició lliure.
  
3. Amb aquesta mateixa data es convoca una plaça d'auxiliar d'administració general d'aquest Ajuntament, pel sistema d'oposició restringida, torn de promoció interna. En els supòsit que no siga coberta aquesta plaça, s'inclourà, sense cap més acord, en el nombre de places convocades per torn lliure.
  
Segona. Requisits dels candidats
  
1. Per a ser admés a la realització de les proves selectives, els aspirants hauran de reunir els requisits que s'indiquen en les bases genèriques i estar en possessió del títol de graduat escolar, Formació Professional de primer grau o equivalent.
  
2. Els aspirants hauran de pagar en concepte de drets d'examen la quantitat total de 1.110 pessetes, per mitjà de transferència bancària a favor de l'Ajuntament d'Elda, en l'entitat bancària que s'indique en els models d'instàncies a presentar per a prendre part en aquesta convocatòria.
  
Tercera. Proves selectives
  
I. Primera part: exercicis teoricopràctics.
  
- Primer exercici: obligatori i eliminatori.
  
Consistirà a copiar a màquina, a una velocitat mínima de 250 pulsacions per minut, durant 10 minuts, un text que serà facilitat pel tribunal als aspirants, valorant-se la velocitat desenvolupada, la netedat i exactitud del que s'ha copiat i la correcció d'aquest escrit.
  
- Segon exercici: obligatori i eliminatori.
  
Consistirà a resoldre per escrit un exercici pràctic dirigit a apreciar la capacitat dels aspirants per a la composició, modificació i correcció de documents escrits mitjançant la tècnica del tractament de textos com a eina ofimàtica Microsoft Word 7.0 que permet el tractament automatitzat de la informació.
  
El temps per a la realització d'aquest exercici, l'establirà el tribunal en funció de la prova a realitzar.
  
- Tercer exercici: obligatori i eliminatori.
  
· Primera part: consistirà a redactar, durant un temps de tres hores, dos temes trets a l'atzar, d'entre els compresos en el temari que figura en l'annex, un de la primera part i un altre de la part segona.
  
· Segona part: una vegada conclosa la prova, els exercicis seran introduïts en sobre tancat i quedaran sota la custòdia del tribunal qualificador, el qual cridarà individualment els opositors per a la lectura pública dels temes que hagen desplegat.
  
El tribunal podrà formular les preguntes o aclariments que sobre els temes jutge oportunes, així com d'altres qüestions relacionades amb la plaça a què s'aspira.
  
- Quart exercici: obligatori i eliminatori.
  
Consistirà a redactar, en un temps màxim d'una hora, un tema de caràcter general determinat pel tribunal immediatament abans que es faça l'exercici i relacionat amb les matèries compreses en el programa annex a la convocatòria, encara que no s'atinga a l'epígraf concret d'aquest, tenint els aspirants ampla llibertat pel que es refereix a la forma d'exposició.
  
Es valoraran especialment en aquest exercici la facultat de redacció i el nivell de formació general.
  
- Cinqué exercici: voluntari i de mèrit.
  
Tindrà coma objecte valorar els coneixements de valencià, i dels idiomes de la CEE anglés, francés, italià i alemany, d'acord amb allò manifestat en la sol·licitud.
  
II. Segona part: període de pràctiques.
  
Els aspirants proposats realitzaran un període de pràctiques de tres mesos de durada, sense la superació del qual no se'ls atorgarà el nomenament definitiu.
  
L'Alcaldia efectuarà aquest nomenament d'acord amb els informes del cap tècnic i del regidor delegat del servei corresponent. Durant aquest període se'ls considerarà coma funcionaris en pràctiques a tots els efectes.
  
Quarta. Qualificació dels exercicis
  
De conformitat amb el que es disposa en la base novena de les bases generals.
  
Cinquena. Bases genèriques
  
Aquesta convocatòria es regirà per les bases genèriques publicades en el Butlletí Oficial de la Província número 159, de data 14 de juliol de 1997, i en el Diari Oficial de la Generalitat Valenciana número 3.053, de data 8 d'agost de 1997, en tots aquells aspectes sobre els quals aquestes bases específiques no establisquen res en contra.
  
Elda, 21 d'octubre de 1997.- L'alcalde.
  
ANNEX
  
Programa
  
Primera part. Dret polític i administratiu
  
01. La Constitució Espanyola de 1978. Principis generals.
  
02. Drets i deures fonamentals dels espanyols.
  
03. La corona. El poder legislatiu.
  
04. El govern i l'administració de l'estat.
  
05. El poder judicial.
  
06. Organització territorial de l'estat. Els estatuts d'autonomia. El seu significat.
  
07. L'administració pública en l'ordenament espanyol. Administració de l'estat. Administracions autònomes. Administració local. Administració institucional i corporativa.
  
08. L'Estatut d'Autonomia de la Comunitat Valenciana. L'administració de la Generalitat Valenciana: principis generals i organització. Competències; especial referència al règim local.
  
09. Les Corts Valencianes. El president de la Generalitat. El Govern Valencià o Consell.
  
10. Principis d'actuació de l'administració pública: eficàcia, jerarquia, descentralització, desconcentració i coordinació.
  
11. Sotmetiment de l'administració a la llei i al dret. Fonts del dret públic.
  
12. L'acte administratiu. Principis generals del procediment administratiu.
  
13. Fases del procediment de l'administració general.
  
14. La responsabilitat de l'administració.
  
Part segona. Administració local
  
01. Règim local espanyol. Principis constitucionals i regulació jurídica.
  
02. La província en el règim local. Organització provincial. Competències.
  
03. El municipi. El terme municipal. La població. L'empadronament.
  
04. Organització municipal. Competències.
  
05. Altres entitats locals. Mancomunitats. Agrupacions. Entitats locals menors.
  
06. Ordenances i reglaments de les entitats locals. Classes. Procediment d'elaboració i aprovació.
  
07. Relacions entre ens territorials. Autonomia municipal i tutela.
  
08. La funció pública local i la seua organització.
  
09. Drets i deures dels funcionaris públics locals. Drets de sindicació i de seguretat social.
  
10. Els béns de les entitats locals.
  
11. Els contractes administratius en l'esfera local. La selecció del contractista.
  
12. Intervenció administrativa local en l'activitat privada. Procediment de concessió de llicències.
  
13. Procediment administratiu local. El registre d'entrada i eixida de documents. Requisits en la presentació de documents. Comunicacions i notificacions.
  
14. Funcionament dels òrgans col·legiats locals. Convocatòria i ordre del dia, actes i certificacions d'acords.
  
15. Hisendes locals: classificació dels ingressos. Ordenances fiscals.
  
16. Els pressupostos de les entitats locals. Definició i principis pressupostaris. Contingut, elaboració i aprovació. El pressupost prorrogat. Estructura pressupostària.
  
17. Els crèdits del pressupost de despeses. Vinculació jurídica. Modificacions pressupostàries. Operacions de gestió del pressupost de despeses i ingressos.
  
18. Tancament i liquidació del pressupost. Resultat pressupostari. Romanents de crèdit tresoreria.
  
19. El pla de comptabilitat per a l'administració local. Principis i característiques. estructura. Comptabilitat del pressupost de despeses.